cyanic-selkie/wikianc huggingface dataset:
Frankrike i den amerikanske uavhengighetskrigen
Fransk involvering
Andre nasjoner i Europa, den «den nøytrale liga», nektet å delta. Etter å ha sett at Frankrike klarte seg på egen hånd mot den britiske marine, bestemte Nederland seg for å gå inn på Frankrikes side i 1780. Spanjolene tilbød også sin støtte i 1779. Storbritannia var i en vanskelig situasjon.
Den franske intervensjonen var innledningsvis maritim i natur og ikke avgjørende, men ble absolutt i 1780 da 6000 soldater ble sendt med Rochambeau til Amerika. I 1779 stod allerede 6000 franske soldater ovenfor 3000 briter i beleiringen av Savannah, men det franske angrepet var for forventet og dårlig forberedt, noe som førte til at det til slutt slo feil. Slaget ved Chesapeake (1781) førte til at deler av den britiske flåten flyktet, ødela resten og omringet Charles Cornwallis i Yorktown i Virginia hvor han uten håp ventet på de lovede britiske forsterkningene. Cornwallis var fanget mellom amerikanske og franske styrker på land og den franske flåten til sjøs. Den franske alliansen var livsviktig i den avgjørende seieren til patriotene ved Yorktown 17. oktober 1781 som ikke kunne ha skjedd dersom det ikke var for den franske marinen under admiral François Joseph Paul de Grasse. Etter meningsløse trefninger, overgav Cornwallis seg formelt den 19. oktober 1781. De betydelige kampene var nå over og bare noen små trefninger gjenstod. Storbritannia, derimot, gjorde ikke formelt slutt på krigen før 1783.
Viktige sjøslag mellom Frankrike og britene var spredt over hele jordkloden. I de følgende slagene, konfronterte britene og franskmennene hverandre over herredømme i Antillene som Frankrike mistet til Storbritannia etter slaget ved Saintes i 1782. De kombinerte spanske og franske styrkene klarte å beseire britene og lyktes i å ta Menorca i februar 1782. I India allierte kongedømmet Mysore seg med franskmennene og klarte å overmanne britene. Franskmenne tok tilbake kontrollen over Saint-Pierre og Miquelon fra britene i 1783. Men den store beleiringen av Gibraltar var et mislykket forsøk fra franskmennene og spanjolene på å ta Gibraltar-halvøya fra britene.
På grunn av nærværet i avgjørende slag på amerikansk jord, hadde Frankrike en bedre posisjon for å forhandle i Paris.
Fred og konsekvenser
Benjamin Franklin informerte aldri Frankrike om de hemmelige forhandlingene som startet direkte mellom London og Washington etter beleiringen av Yorktown. Storbritannia gav fra seg sitt styre over de tretten koloniene og gav dem alt land sør for Great Lakes og øst for Mississippi. Men siden Frankrike ikke var inkludert i de amerikansk-britiske fredsforhandlingene, ble alliansen mellom Frankrike og koloniene brutt. Dermed var innflytelsen til Frankrike og Spania i fremtidige forhandlinger begrenset.
På grunn av den franske involveringer i krigen var fjern og preget av marinen, ble over en milliard livre brukt av den franske regjeringen til å støtte krigsforetaket. Finansene til den franske stat var i katastrofal tilstand og finansielle tilbakeslag kom på grunn av at Jacques Necker som i stedet for å heve skattene, brukte lån til å betale gjeld. Statssekretær Calonnes forsøkte å bedre underskuttet ved å be om skattlegging av adelsmennenes og de geistliges eiendommer, men ble avvist og sendt i eksil for sine idéer. Den franske labiliteten svekket videre reformene som var essentielle i reetableringen av stabile franske finanser. Handelen gikk også nedover i løpet av krigen, men fikk en oppsving i 1783.
Krigen var særlig viktig for prestisjen og æren til Frankrike som ble gjeninnsatt i rollen som den europeiske dommer. Men Frankrike klarte i å bli hovedhandelspartner med USA, til tross for de dyre militære utgiftene. Franske styrker måtte transporteres over store avstander som kostet rundt en milliard livre og som videre bidro til Frankrikes gjeld på litt mindre enn 3 milliarder 315 millioner.
Et annet resultat av den franske involveringen var den nylig skaffede æren i opplysningen som endelig var satt i bevegelse gjennom uavhengighetserklæringen i 1776, gjennom den amerikanske seieren i 1783 og akselerert av USAs grunnlov i 1787: Den liberale eliten var tilfreds. Men der var også noen alvorlige konsekvenser: De europeiske konservative hadde blitt nervøse, og adelen begynte å sette i verk tiltak for å sikre sine posisjoner. 22. mai 1781 stenget Ségurdekretet de militære postkontorene fra offiserer til vanlige personer og reserverte de gradene utelukkende for adelen. Middelklassens bevegelse hadde tatt til.
Gråbeinsletta
Gråbeinsletta er en park på Sagene i Oslo.
Parken
Gråbeinsletta ligger mellom Uelands gate (med Nordre gravlund på andre siden av gaten), Kierschows gate, Kristiansands gate (med Sagene kirke på andre siden) og Arendalsgata. Parken er 7 mål stor. Kvartalet der Sagene kirke og Sagene kirkepark ligger er 4 mål stort og hørte til kommunens eiendom kalt Gråbeinsletta da kirken ble bygget.
I parken står skulpturen «Ung mann (Josef)» av Jørgen Gudmundsen-Holmgreen, satt opp i 1947. Skulpturen står ved enden av et basseng med trerekker på hver side, som danner en akse mot inngangen til kirken.
Historie
Parken ligger på grunnen til Dannevigsløkka, som omfattet også det området kirken står på, og som lå like utenfor bymarka. Ingeniør-, senere veivesenet brukte området til materiallager og pukksteinslåing fra 1850-årene, da gatene på Moløkka nord for parken ble opparbeidet. «Graabeinsletten er forvandlet fra at være en ørken med pukstenshauger til en nydelig liten park», skrev byarkitekt Harald Aars i 1924. Parken ble opparbeidet i årene 1920-1922. Under annen verdenskrig ble Gråbeinsletta brukt til felles potetdyrking. Etter krigen var det i en periode kommunal parktanteplass i det nordvestlige hjørne av parken.
Parken fikk navnet i 1891. Fra 1914 til 1923 het den Luthers plass, deretter igjen Gråbeinsletta. Navnet skal ifølge tradisjonen komme av en slåsskamp mellom ulver (gråbein) og hunder her i 1671, og er brukt på et kommunalt kart fra 1794 (Graaben Sletten).
Plassen ved parkens nordøstlige hjørne ble i 1999 opparbeidet som torg (Arne Gjestis plass), blant annet med inngang til samfunnshus.
The Hives
Opprinnelse
Det hele startet i 1993 hvor guttene i bandet ble ”oppdaget” av Randy Fitzsimmons. Han kom til dem med ideen å starte et band basert på alt han og bandet fant spennende. Han skulle ha sendt tapes og brev med tekststrofer, samt ha instruert dem om hvordan de skulle gå fram. I tillegg skal han ha sørget for at de fikk den musikalske opplæringen som skulle til. Etter hvert har denne historien blitt en byrde for guttene, i og med at de fortsatt hardnakket påstår at mannen eksisterer og at han vil være anonym og aldri deltar verken på turne eller på bilder. Etter 2 år med øving fikk de kontrakt med Sidekick records og allerede et år etter lanserte de sin først EP, ''Oh Lord! When? How?''.
I 1997 debuterte de med CD, Barely Legal, og på den tiden var gruppa ukjent. Tittelen sier litt om at nesten alle gruppemedlemmene var fylt 18. Denne CD-en er omtalt av mange som en av de beste de har laget. Albumets andre sang, A.K.A. I-D-I-O-T, ble ganske populær, og de lagde en EP med samme navn senere. Samme sangen viser at de blir bedre til å spille og nærmer seg nivået i albumet Veni Vidi Vicious. Sammen med slippet av Barely Legal begynte gruppen å turnere. Etter en 2 års pause kom The Hives tilbake med CD-en Veni Vidi Vicious. Albumet hadde sanger som for eksempel: Hate to Say I Told You So, Die, All Right! Og Supply and Demand. Etter å ha sett en musikkvideo av The Hives bestemte Alan McGee seg for å signere The Hives med Poptones(et CD selskap). Med Poptones lanserte de CD-en Your New Favourite Band I 2001, noe som førte til et gjennombrudd i karrieren deres.
Etter den store suksessen med Your New Favourite Band, relanserte de singlene Hate To Say I Told You So og Main Offender som nådde opp til plass nr. 23 og 24 på den engelske hitlista. De relanserte også albumet Veni Vidi Vicious i USA. Under framleggelsen av Veni Vidi Vicious / Your New Favourite Band signerte de med Universal Music Group, men dette førte til en konflikt med Burning Heart som mente de hadde en kontrakt som inkluderte minst 1 cd til, men dette vant de ikke fram med. Kontrakten med Universal Music Group sies at var verd 12 millioner dollar.
Studiomusiker
Studiomusikere brukes i tilfeller hvor det er behov for musikalske ferdigheter for en kortere periode, fra noen timer til flere måneder. Vanlige bruksområder for studiomusikere er:
Uttrykket brukes vanligvis ikke om:
Studiomusikere opptrer i stedet sammen med (og leies inn av, eller på vegne av) andre musikere, ensembler, eller kunstneriske produksjoner. Ved siden av å være meget kompetente på sine instrumenter, forventes det også av dyktige studiomusikere at de skal kunne lære sin part raskt.
Betydningsfulle studiomusikere
Mange studiomusikere har lange og suksessfulle karrierer. Noen oppnår betydelig berømmelse innen musikkindustrien, selv om studiomusikere vanligvis ikke oppnår allmenn berømmelse. Blant velkjente unntak er:
Trommer
Gavin Harrison, Kenny Aronoff, Gregg Bissonette, Hal Blaine, Jan Axel Blomberg, Clem Cattini, Matt Chamberlain, Dennis Chambers, Gary Chester, Vinnie Colaiuta, Chad Cromwell, Josh Freese, Steve Gadd, Winston Grennan, Willie Hall, Roger Hawkins, Al Jackson jr., Steve Jordan, Jim Keltner, Abraham Laboriel jr., Paul Leim, Nate Morton, Simon Phillips, Jeff Porcaro, Bernard Purdie, Joey Waronker, og Dave Weckl.
Bassgitar
James Alexander, Bob Babbitt, Wilbur Bascomb, Donald «Duck» Dunn, Nathan East, Herbie Flowers, David Hood, David Hungate, Anthony Jackson, James Jamerson, Jerry Jemmott, Carol Kaye, Abraham Laboriel, Will Lee, Tony Levin, Joe Long, Marcus Miller, Joe Osborn, Pino Palladino, Wojciech Pilichowski, Mike Porcaro, Chuck Rainey, Tommy Sims, og Leland Sklar.
Gitar
Duane Allman, Pete Anderson, James Burton, Larry Carlton, Ry Cooder, Steve Cropper, Andrew Gold, Jay Graydon, Mabon «Teenie» Hodges, Dann Huff, Michael Landau, David Lindley, Steve Lukather, Jim McGorman, Scotty Moore, Rafael Moreira, Matt «Guitar» Murphy, Jimmy Page, Lee Ritenour, Earl «Chinna» Smith, Hubert Sumlin, Tommy Tedesco, Keith Urban, og Reggie Young.
Keyboards
Ray Chew, David Foster, Don Grolnick, Nicky Hopkins, Johnnie Johnson, Booker T. Jones, Bradley Joseph, Larry Knechtel, Charlie Peacock, Chuck Leavell, Jim McGorman, Paul Mirkovich, Spooner Oldham, Steve Porcaro, Billy Preston, Ike Turner, og Carson Whitsett.
Vokalister
Tawatha Agee, Patti Austin, Tony Burrows, Bill Champlin, Kacey Cisyk, Jeanette Clinger, Tommy Funderburk, Siedah Garrett, Carl Hall, Cissy Houston, Richard Page, Chris Rodriguez, Frank Simms, og Miriam Stockley.
Grupper
Atlanta Rhythm Section, Booker T. & the M.G.'s, The Funk Brothers, The Hodges Brothers, The Horny Horns, The Kick Horns, The Memphis Horns, The Muscle Shoals Rhythm Section, Sly and Robbie, Toto og The Wrecking Crew
Svartholm festning
Svartholm festning (Svartholman merilinnoitus på finsk og Svartholms fästning på svensk) er en nå nedlagt festning ved Lovisa i Finland. Festningen ble bygget mellom 1749 og 1764 av general Augustin Ehrensvärd, sammen med en planlagt landfestning skulle russiske styrker fremrykning ved et angrep mot Sverige hindres, Finland var da en del av Sverige.
Av sentralfestningens seks planlagte bastioner ble kun to ferdigstilt, den pommerske krigen gjorde at arbeidet ble avbrutt i 1757. I 1788 ble festningen opprustet og klargjort. Ved utbruddet av finskekrigen (1808–1809) var arbeidet med klargjøringen dog delvis ferdig og av kanoner fantes kun en tredjedel av det man anså som nødvendig for et effektivt forsvar.
Sterkvin
Sterkvin (tidligere kjent som hetvin) er vin som har en alkoholprosent over det som kan oppnås ved vanlig gjæring (maksimalt 13–14 %)[Kilde mangler]. Vanligvis økes alkoholprosenten ved å tilsette brennevin, men det er mulig å fortsette gjæringsprosessen ved å kontinuerlig måle sukkerinnhold i vinen og tilsette mer sukker så lenge gjærkulturen klarer å omgjøre det. I Norge defineres sterkvin som viner med alkoholinnhold mellom 14 og 22 %; i andre land kan dette avvike noe, men definisjonen ligger i samme område.
Det finnes to hovedtyper sterkvin:
Andre sterkviner, særlig sherry oppnår sin høye alkoholprosent med konsentrasjonsprosesser, særlig fordampning.
Typiske bruksområder er som aperitif, det vil si som en drink før et måltid eller som vin til desserten. Sterkviner brukes også i matlagning.
På grunn av det forhøyede alkoholinnholdet har sterkviner lang holdbarhet. De kan oppbevares i karaffel, men tåler ikke godt direkte sollys. Mange sterkviner har en tendens til å få bunnfall slik at de må dekanteres etter en tids oppbevaring. Det var denne økte holdbarheten som var den opprinnelige grunnen til å blande inn brennevin. I tillegg får man ekstra sødme ved å blande inn brennevin før vinen har gjæret ferdig, ettersom gjæringen stopper før alt sukker er omdannet.
Portvin
Portvin er en portugisisk sterkvin. Portvin er søt, og finnes både i røde og hvite varianter. Den lages ved å tilsette druesprit når mosten har nådd 5-6 % alkohol, for å stoppe gjæringen. Da vil den fortsatt ha mye sukker igjen. Portvin holder 19-21 % alkohol.
Madeira
Madeira lages som navnet tilsier på øya Madeira. Den er en ekte hetvin som normalt er søt, men det finnes også andre typer. Klassifiseringene er Malmsey (søt), Boal (halvsøt, Verdelho (halvtørr) og Sercial (tørr). Madeira lages normalt av blandinger av forskjellige viner.
Sherry
Sherry er en spansk ekte hetvin, opprinnelig fra Jerez (som også er det spanske navnet på vinen). Den finnes i alle søt- og tørrhetsgrader. Hovedtypene er Fino (tørr), Manzanilla (svært tørr), Amontillado (halvsøt/søt), Cream (søt).
Marsala
Marsala er en italiensk sterkvin med gyllen farge. Alkoholsmaken er ofte nokså kraftig, og den brukes gjerne mellom retter i et måltid, særlig til oster med skarp smak.
Muscat
Muscat er en australsk sterkvin laget med vin av muskatdruer.
Sake
Sake er en japansk vin laget av ris som gjæres. Den når gjennom naturlig gjæring 12–16 %, og ble opprinnelig nytt med den styrken. Man begynte så å tilsette brennevin slik at saken i dag normalt er en sterkvin. Den serveres ofte varm. Sake har strengt tatt ingen paralleller i vestlig tradisjon, men det nærmeste å sammenligne med er sterkøl. Sake kalles også ofte feilaktig risbrennevin.
Vermut
Vermut er en sterkvin som er smaksatt med krydder. Den finnes i flere varianter; den klassiske er tørr, men det finnes søte varianter smaksatt med forskjellige krydderblandinger. Den lages med svak vin, og er således ikke en ekte sterkvin.
Aperitifer
Aperitifer er sterkviner laget av svak vin og smaksatt. De drikkes normalt, som navnet tilsier, før et måltid. Begrepet aperitif brukes også generelt om enhver drikk som fortrinnsvis inntas før måltider, og det kan dermed også omfatte de andre sterkvinene.
Henri-Edmond Cross
Han var født i Douai og vokste opp i Lille. Han var sønn av en jernvarehandler, men ble oppmuntret til en kunstnerisk karriere allerede som ti- elveåring av en lege som sponset studietiden.
I 1878 kom han inn på École des Beaux-Arts, og flyttet til Paris, hvor han fikk vist et bilde på Salon des Artistes Français i 1881. På den tid malte han mange landskapsbilder fra den franske middelhavskysten. Disse var preget av hans klassiske opplæring. Han tok navnet Cross fra 1883 av, for å slippe forveksling med flere kjente malere med etternavn Delacroix.
Hans tidlige arbeider (portretter og stilleben) var i realistisk stil. Etter å ha møtt Claude Monet i 1883 malte han lettere og lysere og mere impresjonistisk. I 1884 stilte han på Salon des indépendants for første gang. Der ble han kjent med Georges Seurat, Albert Dubois-Pillet, Charles Angrand og Paul Signac. Denne gruppen begynte å utveksle erfaringer og meninger, og utviklet seg etterhvert til kjernen i neo-impresjonismen. Cross fulgte sine egne veier, og tok først opp den neo-impresjonistiske malemåten for alvor i 1891, som var det året Seurat døde. (Seurats mest kjente bilde Le Seine de La Grande Jatte var fra 1886, og teknikken var forlengst i bruk i mindre skala.)
Neo-impresjonistisk teori gikk i hovedsak ut på at ingen farge ga mening uten å stå i sammenheng med de tilgrensende. Farger kunne trekkes ut som streker eller prikkes inn. Sammen med nabofargene ville øyesynet sørge for at det dannet seg nye farger som sett på avstand ga det inntrykket maleren tok sikte på. De mest ekstreme bildene består av et mylder av prikker eller penselbrede firkanter. Diskusjonene gikk i retning av om en skulle blande seg egne farger (Seurat), eller bruke rene pigmenter, fortrinnsvis i grunnfargene.
Cross fortsatte å stille ut på Salon des Indèpendants hele livet. Fra 1899 ble han plaget med en reumatisk lidelse, som ikke hindret ham i å male eller å reise – fortrinnsvis til varmere strøk. Han slo etterhvert igjennom både kunstnerisk og ved salg, slik at han de siste fem årene av livet kunne regne seg som en mester. Hans senere år var preget av revmatiske plager. Han flyttet til Saint-Clair, hvor han døde og ble gravlagt på kirkegården Le Lavandou i 1910.
Blant verkene finnes:
Yamanashi (prefektur)
Yamanashi (japansk: 山梨県 – Yamanashi-ken) er et prefektur og geografisk område i Chuburegionen på øya Honshu, Japan. Administrativt sentrum for området er Kōfu. Yamanashi er Japans 32. største prefektur i areal, og det 41. største målt i antall innbyggere. Fjellet Fuji-san, et turistmål og landemerke, kan bestiges også fra Yamanashi.
Zombie Strippers
Zombie Strippers er komedie/grøsser fra 2008, regissert og skrevet av Jay Lee, med Robert Englund, Jenna Jameson, og Tito Ortiz i noen av rollene, og distribuert av Sony Pictures Home Entertainment. Den er basert på det franske teaterstykket Rhinoceros av Eugene Ionesco. Filmen hadde premiere 18. april 2008 i USA.
Historie
I en nær fremtid slipper en hemmelig regjeringsorganisasjon ut et virus i den konservative byen Sartre, Nebraska, noe som påvirker en undergrunns-strippebule. Ettersom viruset begynner å spre seg, blir stripperne forvandlet til «Super Zombie Strippers».
Kritikk og mottakelse
Filmen fikk blandet mottagelse fra kritikerne. Den 25. april 2008 meldte Rotten Tomatoes at 36% av kritikerne hadde gitt en positiv kritikk av filmen, basert på 42 anmeldelser. Metacritic meldte at filmen hadde en gjennomsnittlig poengssum på 45 av 100, basert på 13 anmeldelser.
En kritiker fra Los Angeles Times skrev: «'Zombie Strippers' er en B-film hvis ideer og humor er plassert godt over den store gruppen med filmer i den genren.»
Stefano Ayroldi
Stefano Ayroldi (født 25. april 1967 i Bari) er en italiensk fotballdommer som dømmer i den italienske ligaen Serie A. Han ble aktiv som dommer i 1995, og dømmer som assistentdommer/linjedommer. Han har dømt ett verdensmesterskap i fotball, i 2010 der han var assistentdommer for Roberto Rosetti fra Italia. Hans første internasjonale kamp var kampen mellom og  den 1. mars 2006.
Paolo Calcagno
Paolo Calcagno (født 29. januar 1966 i Nichelino) er en italiensk fotballdommer som dømmer i den italienske ligaen Serie A. Han ble aktiv som dommer i 1994, og dømmer som assistentdommer/linjedommer. Han har dømt ett verdensmesterskap i fotball, i 2010, der han var assistentdommer for Roberto Rosetti fra Italia, samt at han var dommer i Fotball-EM 2008 i Sveits og Østerrike. Hans første internasjonale kamp var kampen mellom og  den 30. mars 2005.
Sofies gate (Oslo)
Sofies gate (1–79, 6–88) er en gate i Oslo. Den begynner ved krysset Holbergs gate og Stensberggata, krysser Dalsbergstien og går langs østsiden av Bislett stadion, krysser Louises gate ved Martinus Lørdahls plass og passerer Bolteløkka skole før den ender ved Ullevålsveien. Gaten fikk sitt navn i 1871 og er oppkalt etter Oscar IIs dronning Sofie av Norge og Sverige (1836–1913). Sammen med Louises gate og Josefines gate danner den en liten gruppe av gater i området som er oppkalt etter dronninger fra unionstiden med Sverige.
Råttistock
Råttistock er en musikkfestival som avholdes årlig på Skage i Overhalla på sommerstid, den nest siste helgen i juli, på initiativ fra lokale ungdommer.
Sofies gate (Oslo)
Sofies gate er en av de lengste gatene innenfor Ring 2, hele 1.200 meter lang. Den stiger nokså jevnt oppover fra Stensberggata til Ullevålsveien, og landskapet omkring den er til dels nokså kupert, særlig på østsiden, der flere av gårdene er oppført i skrått terreng. Bygningshistorisk kan gateløpet grovt sett deles i tre. Nordre og søndre del har for det meste murgårder fra slutten av 1800-tallet med enkelte nyere innslag, mens den midtre delen omkring Bislett ble opparbeidet senere. Her finner vi en funksjonalistisk arkitektur som gjerne omtales som Bislettfunkis. Den ligger stilmessig nær den nyklassisismen som det finnes en god del av i Oslo fra 1920-årene. Bygningene er typisk oppført i armert betong og har pussede og malte fasader uten særlig mye utsmykning. Balkonger er for en stor del begrenset til endene av gårdene. Flere av gårdene har bueform, ikke minst rundt Martinus Lørdahls plass på nordøstsiden av Bislett.
Råttistock
Festivalen ble arrangert for første gang i 1997, da som et privat arrangement for en liten musikkinteressert vennekrets i området. Etter hvert har antall besøkende på festivalen økt, men de fleste besøkende har en eller annen personlig tilknytning til arrangørene. På grunn av at mange av de som opprinnelig stelte til arrangementet har flyttet ut av bygda, har det blitt en stadig større geografisk spredning på hvor besøkende reiser fra. Navnet kommer angivelig av at arrangørene ved opprigging til den første festivalen fant en gammel råtten stokk i bakken der de skulle sette opp scenen.
Sofies gate (Oslo)
Fra 2012 ble gateløpet mellom «Lille Bislett» og Sofies plass omarbeidet fra bilvei til gang- og sykkelsti. Ved hjørnegården Sofies gate 16 er gaten sperret for biltrafikk. Etter nyreguleringen av byområdet som tidligere utgjorde gamle Rikshospitalet, utgjør gateløpet med nåværende adresse Pilestredet park en naturlig fortsettelse av Sofies gate i sørlig retning.
Langs Sofies gate vokser en av Norges få forekomster av den utrydningstruede løvehale-planten.
Bengaltiger
Bengaltiger eller kongetiger (Panthera tigris tigris) er en truet (EN) underart av tiger. Det er den mest tallrike av dagens underarter. Den finnes i primært i India, selv om små populasjoner også eksisterer i Bangladesh, Bhutan, Nepal og deler av Kina.
Beskrivelse
Bengaltigeren har kort pels og er vanligvis rød-orange i fargen, med smale sorte, brune eller mørk grå striper langs sidene. Det finnes også en hvit bengaltiger, både med og uten striper. Uten striper kalles snøhvit bengaltiger. Også gyllen bengaltiger er kjent. Den har et varmt orange-rosa skjær i pelsen og er generelt lysere. Helt sorte tigere er ikke kjent, men en såkalt sort bengaltiger med lysere striper langs flankene har blitt felt i India. Skinnet ble beslaglagt fra en krypskytter i hovedstadsterritoriet Delhi i 1992. Alle varietetene kan oppstå i samme kull. Hvite tigere har gjerne blå øyne og rosa nesebrusk, men de er ikke ekte albinoer.
Nikopol (Ukraina)
Nikopol (ukrainsk: Нікополь) er en by i Dnipropetrovsk oblast i Ukraina. Den ligger ved elven Dnepr, og har omtrent 129 000 innbyggere (2006).
Vektløfting under Sommer-OL 1980
Vektløfting under Sommer-OL 1980. Det var 16. gang som vektløfting var på det olympiske programmet under OL i Moskva. Det ble konkurrert i ti ulike vektklasser alle kun for menn. Sovjetunionen ble beste nasjon med fem gullmedaljer foran Bulgaria med to.
Bengaltiger
Beskrivelse
Bengaltigeren regnes som den nest største av underartene, men i praksis er den like stor som sibirtigeren i snitt. En fullvoksen hann veier normalt ca. 180-258 kg og måler ca. 270-310 cm fra snutespiss til halerot. I 1980 og 1984 ble to tigre tagget av forskere i Chitwan National Park (Nepal). Begge veide mer enn 270 kg. Hunnen er generelt mindre og veier gjerne ca. 100-160 kg og måler ca. 240-265 cm fra snutespiss til halerot.
Nikopol (Ukraina)
Byen var tidligere en kosakkplass med navnet Nikitin Rog, og fikk bystatus og sitt nåværende navn i 1782. I løpet av slutten på 1800-tallet ble den en viktig industriby,
Bengaltiger
Beskrivelse
Føden til en bengaltiger består blant annet av gaur, villsvin, aper og hjort.
Nikopol (Ukraina)
Kosakklederen Ivan Sirkos grav befinner seg i Nikopol.
Bengaltiger
Reproduksjon og levealder
Bengaltigeren blir kjønnsmoden etter tre til fire år. Den har vanligvis paringstid på våren. Etter en drektighetsperiode på 95 til 112 dager føder de normalt to til fire unger, som er blinde de ti første dagene. Moren ammer ungene i åtte uker. Ungene er avhengige av moren til de er 16 til 18 måneder gamle, men blir hos henne i to til tre år. Da er moren klar til å pare seg igjen. Bengaltigeren har under normale forhold en levealder på 15 år.
Bestand
I 1970 var det fortsatt lov å jakte på bengaltigere i India. I løpet av 1950- og 60-tallet ble det drept mer enn 3 000 tigere i India alene. Dagens bestand har mye å takke Indias tidligere statsminister, nå avdøde, Indira Gandhi for. Omkring 60% av alle tigere oppholder seg i India, takket være Indira Gandhis framsynthet.
Inntil ganske nylig trodde man at bestanden av bengaltigre besto av omkring 3 000–4 750, selv om tallene har vært usikre, hvorav cirka 3 642 i India (2002). Bruk av ny teknologi har gitt nye og svært nedslående estimater for den indiske stammen. En indisk rapport fra uke 8 i 2008 estimerer antallet tigre i Indida til kun 1 411 dyr. I tillegg kom cirka 200 bengaltigere som lever i fangenskap rundt om i verden. Flere av disse kan imidlertid vise seg å være bastarder, i det noen zoologiske haver har paret bengaltiger med andre underarter. I så måte finnes det til og med eksempler på hybridisering mellom bengaltiger og løve, såkate ligere (av løvetigere, også kalt tigon av noen).
I et nytt estimat fra 2010 anslås den indiske bestanden til cirka 1 706 (1 520–1 909) individer. GTRP (Global Tiger Recovery Program) anslår bestandene i Bangladesh til 440 individer, Bhutan til 75 individer og Nepal til 155 individer. En eventuell bestand i Kina er ukjent.
Prosjekt tiger
Prosjekt tiger ble grunnlagt i 1972 og kom i gang med sine arbeider den 1. april 1973. Hensikten med dette prosjektet var å sikre tigerens framtid for all ettertid i India. Ni nye naturreservateter ble planlagt og etablert, på tvers av økosystemene i landet, og i den hensikt å bevare tigrene gjennom å eliminere de faktorer som bidro til dens tilbakegang. Prosjektet ble umiddelbart en suksess.
I løpet av de første 11 årene voks bestanden fra ca. 1 800 tigere til nærmere 4 000 tigere (iflg. prosjektledelsen), men etter at Indira Gandhi ble myrdet i 1984 har det blitt stilt spørsmål omkring graden av riktighet for disse tallene. Det er ingen tvil om at bestanden øket, men kanskje ikke i like stor grad som prosjekledelsen hevdet. Gandhis bortgang satte dessuten en demper på prosjektets betydning.
I samme periode voks Indias befolkning med nærmere 300 millioner mennesker, samtidig som husdyrbestanden økte med ca. 100 millioner husdyr. Det er derfor lett å forstå at bengaltigeren er under stort press.
Prosjektet er fortsatt operativt og har mange av de samme målsetninger i dag. Antallet naturreservater har økt gradvis, fra de opprinnelige 9 til å bli 25 i tallet. I tillegg er 2 reservater utvidet. Opprinnelig utgjorde reservatene et område på ca. 16 339 km². I dag (Project Tiger Status Report, 2001) utgjør reservatene et område på ca. 37 760 km². I øyeblikket bruker indiske myndigheter omkring 75 millioner US$ hvert år på å beskytte tigeren, men dette er dessverre ikke nok. Indiske skogforvaltere er dårlig utrustet i kampen om å beskytte tigrene, og kan i mange tilfeller mangle helt elementære hjelpemidler som f.eks. kikkert og transportmidler.
Asiatiske flekkede småkatter
Asiatiske flekkede småkatter eller leopardkattlinjen er en urangert klade i kattefamilien og består av de to slektene Prionailurus og Otocolobus, med tilsammen seks arter. Kladen inngår i gruppen mindre kattedyr. Dette er små eller unntaksvis mellomstore rovpattedyr, hjemmehørende i Sør- og Sentral-Asia. Nyere forskning antyder at Otocolobus, som er en monotypisk slekt, er søsterslekten til Prionailurus. Alle artene har 19 kromosompar, i likhet med de fleste kattedyr.
Taksonomi
Leopardkattlinjen er den nest yngste avstamningen i kattefamilien. Typearten er leopardkatten, som naturlig nok også er opphavet til navnet på denne slektslinjen.
Leopardkattlinjen oppsto sannsynligvis med Prionailurus for rundt 6,2 millioner år siden, fra forfedre som krysset tilbake til Asia fra Nord-Amerika, under den andre istiden, noe som resulterte i at artene hovedsakelig okkuperte Sør- og Sentral-Asia. Forfedrene migrerte fra Asia til Nord-Amerika under den første istiden, for omkring 8–10 millioner år siden. Otocolobus og Prionailurus splittet lag litt senere, trolig for cirka 5,9 millioner år siden.
Biologi
I og med delingen av leopardkatten i to arter, den landfaste leopardkatten og den øyfaste sundaleopardkatten, teller nå gruppen seks arter. Disse varierer i vekt fra den lille rustflekkatthunnen på 1,1–1,5 kg og opp til den mellomstore fiskerkatthannen på 8,5–16 kg.
Et fellestrekk for disse kattene er en flatere og mindre hvelvet skalle enn katter i gruppen Felis (også kalt tamkattlinjen), en katteslekt nesten alle tidligere var klassifisert i. Kattene i Prionailurus en normal tannformel, men de andre øvre premolarene er ekstra små (I 3/3, C 1/1, P 3/2, M 1/1 = 30). Pallaskatten skiller seg dessuten fra artene i Prionailurus, som alle har øyne med slisse-formede pupiller, gjennom sine runde pupiller. Pallaskatten mangler dessuten de øvre premolarere og har følgende tannformel: I 3/3, C 1/1, P 2/2, M 1/1 = 28.
Dersom noen savner den japanske iriomotekatten, så skyldes dette at denne katten ikke lenger regnes som verken en selvstendig art eller en underart, men derimot som en lokal variant av underarten amurleopardkatt, som er én av to anerkjente underarter av leopardkatten.
Pallaskatten har bred utbredelse over de kalde steppene i Sentral-Asia og vestover inn i Iran, men er ikke vanlig over hele området og utbredelsen er fragmentert. Den lite kjente flathodekatten er stedegen for de tropiske regnskogene i lavlandet i Sundaregionen i Sørøst-Asia. Rustflekkatten har en relativt begrenset utbredelse, og forekommer bare i India, Sri Lanka og Nepal. Fiskerkatten har en svært diskontinuerlig utbredelse i våtmarkshabitater over det tropiske fastlands-Asia, og på øyene Sri Lanka og Java. Leopardkatten er den mest utbredte arten i gruppen, og finnes i det tropiske, subtropiske og tempererte Asia. Sundaleopardkatten holder til i tropisk eviggrønn skog i lavlandet på Sundaøyene.
Som de fleste andre kattedyr lever de solitært, og danner bare par i paringstiden. De lever av en lang rekke forskjellige små byttedyr, for det meste små pattedyr, og de jakter først og fremst på bakken. Fiskekatten og flathodedekatten jakter hovedsakelig på fisk og er svært gode svømmere. De fleste artene er natt- og skumringsaktive, men flere kan også være dagaktive. De er sannsynligvis territorielle, i hvert fall i paringstiden, og både hanner og hunner opprettholder et territorium ved duftmerking.
Inndeling
Inndelingen følger IUCN/SSC Cat Specialist Group (2017).
Fylogeni
Fylogeni etter Johnson et al. (2006).
Brunpudret jordfly
Brunpudret jordfly (Agrotis clavis) er en sommerfugl som tilhører familien nattfly (Noctuidae). Den forekommer nord til Nord-Trøndelag i Norge.
Utseende
Et middelsstort (vingespenn 34 – 41 mm), lysbrunt nattfly. Forvingen er lysbrun med en mørk flekk i spissen. Nyre- og ringmerkene er svartkantede, noen ganger også mørke i midten. Bak ringmerke er det en svart flekk eller kort strek, tappmerket. Vanligvis mangler den tydelige tverrlinjer i forvingen. Bakvingen er lyst gråbrun.
Levevis
Arten finnes på åpne områder, blant annet sanddyner, ruskemark og dyrket mark. Larvene lever på røttene til ulike urter, blant andre tungras og kløver, men også kulturplanter som spinat og salat. De voksne sommerfuglene flyr i juni – juli.
Utbredelse
Den er utbredt over det meste av den palearktiske sone, bortsett fra Nord-Afrika og den nordlige delen av Sibir. I Norge er den funnet nord til Nord-Trøndelag.
Málráðið
Málráðið (oversatt: «Språkrådet») er et rådgivende og normerende organ for færøysk tale- og skriftspråk samt færøysk tegnspråk. Det gir råd overfor myndighetene, mediene og allmennheten.
Málráðið ble opprettet 1. januar 2013 og avløste Føroyska málnevndin, opprettet i april 1985.
Málráðið er et frittstående myndighetsorgan underordnet det færøyske kulturdepartementet. Kulturministeren utnevner 11 medlemmer av Málráðið, etter forslag fra lag og institusjoner, for fire år av gangen.
Málráðið har også en ansatt administrasjon og holder til i Málstovan i Tórshavn.
Thorleif Karlsen
Thorleif Oscar Karlsen (1909–2010) var en norsk politimann, kjent som politiinspektør i Oslo.
Etter Politiskolen var han konstabel i Stavangers 4. distrikt, 1930-32, i Oslostaben 1932-37, og virkende i Stavanger 1938-54 bortsett fra tre fengslinger under den andre verdenskrig. I perioden 1947-54 satt han i Stavanger bystyre for Arbeiderpartiet.
I 1954 meldte han overgang til Oslo igjen, der han ble første politiinspektør uten jus-utdannelse i trafikken frem til 1980. Han var med i Oddvar Folkestads radioprogram «Trafikk og musikk» 1960-80, til sammen 973 ganger. Herfra fikk han kallenavnet «Tango-Karlsen». Han gjorde forprosjektet til Trygg Trafikk i 1955, og var tidlig medlem i IOGT og sjef for Motorførernes Avholdsforbund. Bøker skrev han også. Med Asta feiret han jernbryllup i 2006. Thorleif Karlsen var et mangeårig medlem av Den norske frimurerorden.
Mike Pickel
Mike Pickel (født 8. april 1975) er en tysk fotballdommer fra Rhinland, som dømmer i den tyske Bundesligaen. Han ble aktiv som dommer i 1987, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 der han var assistentdommer for Wolfgang Stark fra Tyskland.
Sergej Zaljotin
Sergej Viktorovitsj Zaljotin (russisk: Сергей Викторович Залётин;)over 83 i verdensrommet på 2 ulike romferder og har også utført en romvandring på over 5 timer. Zaljotin har vært på både den russiske romstasjonen Mir og Den internasjonale romstasjonen. Han og Alexandr Kaleri ble de to siste beboerne ombord på Mir.
Otto von Emmich
Albert Theodor Otto von Emmich (født 4. august 1848 i Minden i Tyskland, død 22. desember 1915 i Hannover) var en tysk general som kjempet på vestfonten under første verdenskrig.
von Emmich gikk inn i det tyske militære i 1866. I 1909 oppnådde han generals grad i infanteriet og ble gitt kommandoen over det tiende armékorpset i Hannover. I begynnelsen av første verdenskrig beleiret han byen Liège, som han deretter inntok 7. august 1914.
General von Emmich døde av åreforkalkning i 1915.
The Turner Diaries
Turner Diaries (Turner-dagbøkene) er en roman fra 1978, skrevet av den nå avdøde William Luther Pierce, leder av den hvit-nasjonalistiske organisasjonen National Alliance, under pseudonymet «Andrew Mcdonald». The Turner Diaries (Turner-dagbøkene) tar for seg en fremtidig voldelig revolusjon i USA som fører til den føderale regjeringens fall og til sist til utryddelsen av alle jøder og alle ikke-hvite. Ved bokens avslutning består verdens befolkning av kun 50 millioner hvite mennesker.
Boken var opprinnelig bare tilgjengelig via postordre, på våpenmesser og deler av den gikk som føljetong i publikasjoner fra National Alliance. Romanen selges nå gjennom vanlige bokhandlere og på nettsider tilhørende hvite rasistorganisasjoner, men også på ordinære nettsteder som Amazon. I 2000 ble det meldt at den var solgt i hele 500 000 eksemplarer.
Romanen har blitt koblet til flere virkelige voldelige forbrytelser. Det har blitt hevdet at den var inspirasjon for Oklahoma City-bombingen i 1995.
Handling
Fortellingen starter med et forord som gir seg ut for å være skrevet i 2099, hundre år etter hendelsene beskrevet i boken. Hoveddelen av boken foregir å være en nyoppdaget dagbok som har tilhørt Earl Turner, et aktivt medlem av bevegelsen som forårsaket hendelsene. Boken gir en detaljert skildring av en voldelig avsettelse av USAs føderale regjering gjort av Turner og hans medkjempere. Disse setter i gang en brutal rasekrig som først tar plass i USA og som deretter spres til resten av verden.
«Dagboken» starter rett etter at den føderale regjering har konfiskert alle sivile våpen i USA, noe som er gjort lovlig i den såkalte Cohen Act, og «Organisasjonen» som Turner er medlem av går under jorden og starter en geriljakrig mot det de kaller «Systemet». «Systemet» er regjering, medier og det økonomiske system som fremstilles som et jødisk-kontrollert diktatur. I boken sidestilles dette «systemet» med støtte til multikulturelle samfunn. «Organisasjonen» starter med å bombe FBIs hovedkvarter og fortsetter med en serie terroristiske handlinger, attentater og økonomiske aksjoner over hele USA. Turners handlinger fører til at han blir initiert inn i «Ordenen», en kvasi-religiøs indre kadergruppe som styrer «Organisasjonens» handlinger og hvis eksistens forblir hemmelige for både «Systemet» og vanlige medlemmer av «Organisasjonen».
Etterhvert tar «Organisasjonen» fysisk kontroll over det sydlige California, inkludert atomvåpnene på Vandenberg Air Force Base. Alle svarte, latinamerikanere og asiater i området blir drept eller jaget og alle jøder og «rase-forrædere» blir systematisk drept. Flybasen blir deretter brukt som base for «Organisasjonens» operasjoner og atomvåpnene blir brukt i angrep på New York og Israel, noe som setter i gang en kjernefysisk krig mellom USA og Sovjetunionen. «Organisasjonen» utplasserer kjernefysiske våpen over andre deler av USA og oppretter nye celler. «Dagboken» ender med at hovedpersonen flyr et fly utstyrt med en atombombe på et selvmordsoppdrag for å ødelegge Pentagon for slik å fjerne USAs militære lederskap. Romanen er utstyrt med en epilog der det oppsummeres hvordan «Organisasjonen» fortsatte å erobre resten av verden og utrydder absolutt alle ikke-hvite mennesker.
Om språk og fremstillinger i boken
Boken er preget av endimensjonale og rasistiske fremstillinger av mennesker. Alle jøder fremstilles som tvers igjennom onde. Alle svarte er svært uintelligente og brutale. Hvite er enten medlemmer av «Organisasjonen» eller hjernevaskede individer som tror på toleranse og antirasisme og således er fiender av «Organisasjonen». Forfatteren gjør et stort poeng av hvordan disse hvite menneskene, som i forfatterens verdenssyn er «raseforrædere», pines og henrettes av «Organisasjonen». Boken er skrevet i et usedvanlig hatefullt språk.
Duff (golf)
En duff (v. å duffe) er et golfslag der spilleren utilsiktet treffer bakken bak ballen før han treffer ballen. En duff fører til at ballen går svært kort; avhengig av faktorer som grep, håndleddstilling og annet vil golfkøllen enten grave seg ned i torven og miste all fart eller fortsette opp fra bakken slik at den kun treffer toppen av ballen.
Henry Kissinger
Heinz «Henry» Alfred Kissinger (, født 27. mai 1923 i Fürth i Bayern) er en tyskfødt amerikansk diplomat, statsviter og republikansk politiker. Han spilte en viktig rolle i amerikansk utenrikspolitikk som nasjonal sikkerhetsrådgiver 1969–1975 og utenriksminister 1973–1977 under presidentene Richard Nixon og Gerald Ford. Etter at Kissinger gikk av, har både senere amerikanske presidenter og andre verdensledere søkt hans råd. Han er en sterk eksponent for realpolitisk tenkning i internasjonal politikk. I sine utøvende politiske roller mellom 1969 og 1977 var han med på å utforme avspenningspolitikken overfor Sovjetunionen, åpnet for diplomatiske forbindelser med Folkerepublikken Kina, og fremforhandlet fredsavtalen i Paris, som avsluttet det amerikanske engasjementet i Vietnamkrigen.
Kissinger ble tildelt Nobels fredspris i 1973, Presidentens frihetsmedalje i 1977 og i 1987 Karlsprisen. Han har samtidig blitt beskyldt for «krigsforbrytelser, forbrytelser mot menneskeheten og … handlinger i strid med gjeldende rett, sedvaneretten eller folkeretten».
Han tok doktorgraden om europeisk stormaktspolitikk på 1800-tallet, og maktutøvelse og maktbalanse ble hans spesialfelt. Etter oppløsningen av Sovjetunionen advarte han om at Russland ville forbli en nasjonalistisk trussel.
Familiebakgrunn, militærtjeneste og utdannelse
Familien bodde i Washington Heights på øvre Manhattan, hvor det fantes et tysk-jødisk innvandrermiljø. Skjønt Kissinger raskt ble assimilert inn i amerikansk kultur, har han aldri mistet sin tyske aksent, fordi han var sjenert og fåmælt som barn. Etter det første året ved George Washington High School begynte han å ta skolen som kveldskurs og arbeide på en børstefabrikk på dagtid. Han fortsatte å arbeide sideløpende med studier i regnskapsføring ved City College of New York, og utmerket seg faglig. Tidlig i 1943 ble han innrullert i United States Army og avbrøt studiene.
Han fikk grunntrening ved Camp Croft i Spartanburg i Sør-Carolina, og ble sommeren 1943 naturalisert som amerikansk statsborger. Han kom i kontakt med en annen tysk innvandrer, som merket seg Kissingers tyskkunnskaper og intellekt. Kissinger ble således overflyttet til den militære etterretningstjenesten, og meldte seg frivillig til risikable etterretningsoppdrag under Ardenneroffensiven. Under den amerikanske innmarsjen i Tyskland fikk Kissinger ansvaret for å administrere byen Krefeld i Nordrhein-Westfalen, og klarte å etablere et sivilt styre innen åtte dager. For sin innsats i å spore opp Gestapo-offiserer og sabotører i Hannover, ble han tildelt Bronze Star Medal. I juni 1945 fikk han ansvaret for avnazifiseringen av byen Bensheim i Hessen. I 1946 underviste han i etterretning ved Camp King i Oberursel, nordvest for Frankfurt am Main.
Kissinger fikk sin baccalaurusgrad summa cum laude fra Harvard i 1950. Han tok senere doktorgraden i historie i 1954, over temaet Metternich, Castlereagh og fredens problemer 1812–22. Det sies ofte at hans avhandling er en av de lengste ved Harvard.
Politisk ambisiøs pleiet han forbindelser med Nelson Rockefeller. Da det i 1968 ble klart at Richard Nixon ville bli valgt til president, ble Kissinger rådgiver for ham.
Fotball under Asialekene 1962
Fotball under Asialekene 1962. Fotball var en av flere sporter som var med i de fjerde Asialekene som ble arrangert i Jakarta i Indonesia i perioden 24. august til 4. september i 1962. Det var åtte lag som deltok i fotball-turneringen, det ble først spilt gruppespill, to grupper der de to beste i hver gruppe gikk videre til semifinale. India vant finalen med 2-1 over Sør-Korea.
Chūburegionen
Chuburegionen ligger vest for Kantoregionen og er delt opp i følgende ni prefekturer: Aichi, Fukui, Gifu, Ishikawa, Nagano, Niigata, Shozuoka, Toyama og Yamanashi. Karakteristisk for regionen er fjellene.
Little Brother
Sammendrag
Hovedpersonen, Marcus Yallow, også kjent som w1n5t0n befinner seg i nærheten da The San Francisco Bay broen sprenges av terrorister. Sammen med tre venenr blir han arrestert av Department of Homeland Security. Tre av dem slipper ut igjen etter noen dager, og møter en by som er i ferd med i blir fullstendig kontrollert av DHS. Marcus bestemmer seg for å ta opp kampen mot det han ser på som et systematisk angrep på grunnleggende borgerrettigheter. Første steg på veien er et hemmelig nettverk basert på modifiserte Xboxer med Paranoid Linux.
DHS fremstilles som en brutal okkupant, noe som må sees som en framskriving av mye av det som har skjedd, både i USA (for eksempel Patriot Act, EUs datalagringsdirektiv, utstrakt kameraovervåkning mm.). Selv om scenariene som presenteres i boken er ekstreme kan en argumentere for at de langt ifra er urealistiske.
Jacqueline Börner
Jacqueline Börner (født 30. mars 1965 i Wismar) er en tysk tidligere skøyteløper som representerte Øst-Tyskland og senere Tyskland.
Bokmesse
En bokmesse er en vare- og handelsmesse for presentasjon, kjøp og salg av bøker og utgivelsesrettighetene til dem. Utstillerne retter seg både mot et lesende publikum (publikumsmesser) og forlagsbransjen (fagmesser). De fleste land har årlige bokmesser. Flere av disse er internasjonale.
Jacqueline Börner
Hun vant gull på 1,500 meter under OL 1992 i Albertville.
Bokmesse
Bokmessa i Frankfurt, Barnebokmessa i Bologna, Bokmessa i Göteborg og London Book Fair er særlig viktige for norske forlags kjøp av andre lands litteratur og salg av egne bøker til utlandet. Det har også vært flere bokmesser i Norge, blant annet Bokmessa på Lillestrøm høsten 2008.
Jacqueline Börner
Börner vant allround-VM sammenlagt i 1990, og endte tre ganger på pallen i allround-EM: bronse i 1987 og 1989 og sølv i 1990.
Too Many People
«Too Many People» er en sang av Paul McCartney og hans kone Linda McCartney. Sangen er hentet fra deres album Ram, utgitt i 1971.
«Too Many People» ble skrevet som et spark mot McCartneys tidligere kompis og bandmedlem John Lennon, og hans hustru Yoko Ono.
Sangen begynner med linjen «piss off», senere også avslørt som et direkte angrep på Lennon. Som reaksjon skrev Lennon den åpenbart hatefulle sangen «How Do You Sleep?» på sitt album Imagine. McCartney skrev senere «Dear Friend», et tilbud om fred, og utga den på albumet Wild Life.
Sangen er inkludert på samleplaten Wingspan: Hits and History fra 2001. Den ble også spilt på konsert for første gang på McCartneys turné i USA høsten 2005.
Vera Gebuhr
Vera Gebuhr (født 15. mai 1916 i Odense, død 22. desember 2014 i Gentofte) var en dansk skuespiller. Hun ble født i Odense og gjennomgikk elevskolen på byens teater 1935–1936. Fra 1937 til 1939 oppholdt hun seg på Det kongelige Teaters elevskole.
Hun var ansatt på Folketeatret i København 1939–1964 og medvirket deretter i en rekke roller på diverse københavnske scener helt opp i høy alder.
I Norge er hun kjent som den stadig mer nevrotiske Frk. Jørgensen i Damernes Magasin i TV-serien Matador. Hun hadde senest i 2004 hovedrollen i filmen Afgrunnen.
Hun var gift med journalisten Palle Fønss og sivilingeniør Thomas Vrang.
I 1997 mottok hun Preben Neergaards hæderslegat.
Paul Spiegel
Paul Spiegel (født 31. desember 1937 i Warendorf (Münsterland), død 30. april 2006 i Düsseldorf) var fra 2000 til sin død formann for Zentralrat der Juden in Deutschland, som organiserer rundt 100 000 av de tyske jødene som tilhører en synagoge.